smcproject/ml-wiki-sentences huggingface dataset:
വെള്ളം തലയിൽ ഒഴിച്ചും സ്നാനം നൽകിയിരുന്നു .
മാമ്മോദീസാക്കു മുൻപ് അതു നൽകുന്നവനും സ്വീകരിക്കുന്നവനും ഉപവസിക്കണം എന്നും വ്യവസ്ഥയുണ്ട്.
ശിശുക്കൾക്ക് ഈ വ്യവസ്ഥ ബാധകം അല്ല.
ശിശുക്കൾക്ക് വേണ്ടി അവരുടെ മാതാപിതാക്കൾ വിശ്വാസം ഏറ്റു പറയണം  (അദ്ധ്യായം 7)
കപടഭക്തരെപ്പോലെ തിങ്കളാഴ്ചയും വ്യാഴാഴ്ചയുമല്ല ഉപവസിക്കേണ്ടത്.
ബുധനും വെള്ളിയും ആണ് ഉപവാസദിനങ്ങൾ.
കപടഭക്തരെപ്പോലെ പ്രാർത്ഥിക്കരുതെന്ന വിലക്കിനെത്തുടർന്ന് എങ്ങനെ പ്രാർത്ഥിക്കണം എന്ന നിർദ്ദേശം സുവിശേഷങ്ങളിലെ പ്രസിദ്ധമായ കർത്തൃപ്രാർത്ഥനയുടെ ആവർത്തനമാണ്.
ആ വിധം ദിവസേന മൂന്നു വട്ടം പ്രാർത്ഥിക്കണം എന്നും നിർദ്ദേശിച്ചിരിക്കുന്നു.
(അദ്ധ്യായം 8)
9-10 അദ്ധ്യായങ്ങൾ തിരുവത്താഴവിരുന്നിനെക്കുറിച്ചും അതിനു ശേഷമുള്ള ഉപകാരസ്മരണയെക്കുറിച്ചും ആണ്.
അവിശ്വാസികൾക്ക് തിരുവത്താഴത്തിലെ പങ്കാളിത്തം വിലക്കിയിരിക്കുന്നു.
വിശുദ്ധമായത് നായ്ക്കൾക്കു നൽകരുതെന്ന ബൈബിൾ വാക്യം ഓർമ്മിപ്പിച്ചു കൊണ്ടാണ് ഈ വിലക്ക്.
(ദിദക്കി 9:5) പ്രവാചകധർമ്മം
തുടർന്നുള്ള മൂന്നദ്ധ്യായങ്ങൾ (11-13) ദേശാടകരായ വേദപ്രഘോഷകരെക്കുറിച്ചും അവരുടെ പരമാർത്ഥത എങ്ങനെ മനസ്സിലാക്കാം എന്നതിനെക്കുറിച്ചുമാണ്:- നിങ്ങളുടെ അടുത്തെത്തുന്ന പ്രവാചകരെ സ്വീകരിക്കണം.
എങ്കിലും നിങ്ങൾക്കു ലഭിച്ചിട്ടുള്ള അനുശാസനങ്ങൾ അട്ടിമറിക്കുംവിധം പഠിപ്പിക്കുന്നവരെ ശ്രവിക്കരുത്.
(11:1-2) നിങ്ങളുടെ പക്കലെത്തുന്ന അപ്പസ്തോലന്മാരെ കർത്താവിനെയെന്ന വണ്ണം സ്വീകരിക്കുക.
ഒരു ദിവസമോ, അധികമായാൽ രണ്ടു ദിവസമോ അവർ നിങ്ങൾക്കൊപ്പം തങ്ങട്ടെ.
എന്നാൽ ഒരാൾ മൂന്നു ദിവസം തങ്ങുന്നെങ്കിൽ അയാൾ കപടപ്രവാചകനെന്നറിയുക.
(11:4-5) നിങ്ങളുടെ പക്കൽ നിന്നു മടങ്ങിപ്പോകുമ്പോൾ, അടുത്ത വിശ്രമസ്ഥാനം എത്തും വരെ വേണ്ട അപ്പം മാത്രം അവർ കൊണ്ടുപോകട്ടെ.
ഒരാൾ പണം ആവശ്യപ്പെട്ടാൽ, അയാൾ കപടപ്രവാചകനാണ്.
((11:6) സ്നേഹവിരുന്നൊരുക്കാൻ ഉത്തരവിടുന്ന പ്രവാചകൻ സ്വയം ആ വിരുന്നിൽ പങ്കെടുക്കാതിരിക്കട്ടെ.
പങ്കുചേരുന്നെങ്കിൽ അയാൾ കപടപ്രവാചകനാണ്.
(11:9) യുഗാന്തചിത്രം
അവസാനത്തെ അദ്ധ്യായം(16), അന്തിമനാളുകളിലെ അപകടങ്ങളുടെ വിവരണമാണ്.
അതിന്റെ തുടക്കത്തിലെ മുന്നറിയിപ്പുകളിൽ ചിലത് ഇവയാണ്:- നിങ്ങളുടെ ജീവനെക്കുറിച്ച്, ഉണർന്നിരുന്നു ജാഗ്രത പാലിക്കുക; കർത്താവിന്റെ വരവ് എപ്പോഴെന്നറിയായ്കയാൽ, നിങ്ങളുടെ വിളക്കുകൾ അണയുകയോ, അരപ്പട്ട അയഞ്ഞുപോവുകയോ ചെയ്യാതിരിക്കട്ടെ.
(16:1) ആത്മാവിനു പ്രയോജനപ്പെടുന്നത് അന്വേഷിക്കാൻ ഇടക്കിടെ ഒന്നിച്ചു കൂടുക; കാരണം, അന്തിമദിനത്തിൽ നിങ്ങൾ പൂർണ്ണരായി കാണപ്പെടുന്നില്ലെങ്കിൽ, മുഴുവൻ ജീവിതത്തിലേയും വിശ്വസ്തത വ്യർത്ഥമായി.
(16:2) അന്തിമനാളുകളിൽ വ്യാജപ്രവാചകരും, വഴിപിഴപ്പിക്കുന്നവരും പെരുകും;  ആടുകൾ ചെന്നായ്ക്കളാവുകയും സ്നേഹം ദ്വേഷമായി പരിണമിക്കുകയും ചെയ്യും.
(16:3) അവലംബം ↑ Strong's G1322 Didache:  instruction (the act or the matter): - doctrine, hath been taught.
↑ ↑ Rufinus , Commentary on Apostles Creed 37 (as Deuterocanonical) c. 380; John of Damascus Exact Exposition of Orthodox Faith 4.17; and the 81-book canon of the Ethiopian Orthodox Church ↑ Athanasius , Festal Letter 39 (excludes them from the canon, but recommends them for reading) in 367; Rejected by 60 Books Canon and by Nicephorus in Stichometria ↑ Oxford Dictionary of the Christian Church (Oxford University Press ISBN 978-0-19-280290-3 ): Didache ↑ അഹറോൻ മിലാവെക്, ദിദക്കി: ആദിമക്രിസ്തീയസമൂഹങ്ങളുടെ വിശ്വാസവും, പ്രത്യാശയും ജീവിതവും, 50-70 C.E. , p. vii 1 2 കേംബ്രിഡ്ജ് ബൈബിൾ സഹകാരി(പുറങ്ങൾ 564-65) 1 2 Theology, One Bite at a time ചാൾസ് എച്ച് ഹൂളെയുടെ ഇംഗ്ലീഷ് പരിഭാഷയെ ആശ്രയിച്ചുള്ള Archived 2012-09-12 at the Wayback Machine .
ദിദക്കിയുടെ പരാവർത്തനം ]
ദിദിഹാത്ത് ജില്ല
ഇന്ത്യയിലെ ഉത്തരാഖണ്ഡ് സംസ്ഥാനത്തെ പിത്തോറഗഡ് ജില്ലയെ വിഭജിക്കുന്നതിനായി പുതുതായി നിർദ്ദേശിച്ച ജില്ലയാണ് ദിദിഹാത്ത് ജില്ല .
ഇതിന്റെ വിസ്തീർണ്ണം 801 കിലോമീറ്റർ 2 ഉം ജനസംഖ്യ 163,196 ഉം ആണ് ദിദിഹാത് ധാർചുല എന്നിവ ഇവിടെ ആണ് താലൂക്കുകൾ ദിദിഹാത്ത് ധാർചുല മുൻസിയാരി താൽ ബംഗപാനി ബ്ലോക്കുകൾ മൂന്ന്
തട്ടം ഇംഗ്ലീഷ് വിലാസം https://ml.wikipedia.org/wiki/Thattam ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അധികം ആഴമില്ലാത്തതും അരികുകൾ മുകളിലേയ്ക്ക് വളഞ്ഞതും ഒരിനം പരന്ന പാത്രത്തെയാണ് തട്ടം എന്ന് പറയുന്നത് .
ആദ്യകാലത്ത് വെള്ളി , സ്വർണം എന്നിവകൊണ്ടുണ്ടാക്കിയ പരന്ന പാത്രങ്ങളെ മാത്രമേ തട്ടം എന്നു വിളിച്ചിരുന്നുള്ളൂ.
തട്ടത്തിന്റെ അരികുകൾ അല്പം ഉയർന്നതായിരിക്കും.
വൃത്താകൃതിയിലും ദീർഘവൃത്താകൃതിയിലും തട്ടങ്ങളുണ്ട്.
ചതുരത്തിലുള്ള തട്ടങ്ങളും നിലവിലുണ്ട്.
ഇപ്പോൾ സ്റ്റീൽ , കളിമണ്ണ് , പ്ളാസ്റ്റിക് , ഗ്ലാസ്സ് , തുടങ്ങിയ സാധനങ്ങൾകൊണ്ട് തട്ടങ്ങൾ ഉണ്ടാക്കുക പതിവായിരിക്കുന്നു.
ഇക്കാലത്ത് പൂജാസാധനങ്ങളും താലപ്പൊലിക്കുള്ള സാധനങ്ങളും വയ്ക്കാനുപയോഗിക്കുന്ന താലത്തിനാണ് തട്ടം എന്നു പേരുള്ളത്.
പഴയകാലത്ത് താംബൂലം ഇടാനും തട്ടം ഉപയോഗിച്ചിരുന്നു.
നിലവിളക്കിനു കീഴിൽ ഇറ്റു വീഴുന്ന എണ്ണ എടുക്കാനായും തട്ടം വയ്ക്കുക പതിവുണ്ട്.
കുച്ചിപ്പുടി തുടങ്ങിയ ചില നൃത്തപ്രയോഗങ്ങൾക്കും തട്ടം ഉപയോഗിക്കാറുണ്ട്.
തളിക , താമ്പാളം എന്നീ പദങ്ങളുടെ പര്യായമായും തട്ടം ഉപയോഗിക്കുന്നു.
Cheese on a platter Carne a la tampiqueña on a platter.
A salad platter.
Bandeja paisa is a typical meal popular in Colombian cuisine .
Paisa refers to the Paisa Region and bandeja is Spanish word for platter.
തട്ടകം
ഒരു ക്ഷേത്രവുമായി ബന്ധപ്പെട്ടു നിൽക്കുന്ന സമീപപ്രദേശത്തിന് മൊത്തത്തിലുള്ള പേരാണ് തട്ടകം .
ക്ഷേത്രങ്ങൾക്കു ചുറ്റുമുള്ള പ്രദേശം, ഉത്സവം നടത്തുന്നവർക്കു നിവസിക്കാനുള്ള സ്ഥലം എന്നീ അർഥങ്ങളാണ് ഈ പദത്തിന് നിഘണ്ടുകാരൻ നല്കിയിരിക്കുന്നത്.
ക്രൈസ്തവാരാധനാലയങ്ങളിൽ ഇടവക എന്നു പറയുന്നതിനു സമാനമാണിത്.
ക്ഷേത്രാചാരങ്ങൾ അനുഷ്ഠിച്ചു ജീവിക്കുന്നവരും ക്ഷേത്രത്തിലെ കർമങ്ങൾ നടത്തിക്കാനും നടത്താനും അവകാശപ്പെട്ടവരും ജീവിക്കുന്ന ക്ഷേത്രപരിസരമാണ് ഇതെന്നു പറയാം.
കേരളത്തിന്റെ തെക്കൻ പ്രദേശങ്ങളിൽ ക്ഷേത്രപ്പറമ്പ്, കോവിൽപ്പറമ്പ് എന്നീ വാക്കുകളാണ് തട്ടക ത്തിന്റെ അർഥത്തിൽ ഉപയോഗിച്ചുപോരുന്നത്.
വടക്കൻ കേരളത്തിൽ ഈ സങ്കല്പം ദക്ഷിണകേരളത്തെ അപേക്ഷിച്ച് പ്രബലമായി ഇന്നും നിലകൊള്ളുന്നു.
ഓരോ ദേവതയുടെയും തട്ടകത്തിൽ ജീവിക്കുന്നവർക്ക് പ്രസ്തുത ദേവതയുടെ സ്ഥാനവുമായി നാനാവിധത്തിലുള്ള ബന്ധമുണ്ടായിരിക്കും.
തട്ടകത്തിലുളളവർ അവരുടെ ദേവതയെ സർവവിധത്തിലും മാനിച്ചും ആ ദേവതയുടെ ഇഷ്ടാനിഷ്ടങ്ങൾ അനുസരിച്ചുമായിരിക്കണം ജീവിക്കേണ്ടതെന്ന അലിഖിതനിയമം അവിടെ നിലവിലിരിക്കുന്നു.
ഉത്സവകാലമായാൽ തട്ടകത്തിലുള്ളവർ ദൂരയാത്ര ചെയ്യാൻ പാടില്ല എന്നും വ്യവസ്ഥയുണ്ട്.
അഥവാ ചെറിയ യാത്രകൾ ചെയ്യേണ്ടിവന്നാൽത്തന്നെ ഉത്സവം തീരുന്നതിനു മുമ്പ് മടങ്ങിയെത്തിക്കൊള്ളണമെന്നാണ് നിയമം.
കാലാന്തരത്തിൽ ഈ പദത്തിന് അർഥവികാസം സംഭവിച്ചി രിക്കുന്നു.
പ്രധാന പ്രവർത്തനരംഗം, വിശേഷവൈഭവരംഗം എന്നീ അർഥങ്ങളിൽ ഈ പദം ഇന്നു പ്രയോഗിക്കാറുണ്ട്.
വിമർശനമാണ് മുണ്ടശ്ശേരിയുടെ പ്രധാന തട്ടകം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തട്ടകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തടിക്കാട് ഇംഗ്ലീഷ് വിലാസം https://ml.wikipedia.org/wiki/Thadikkad
കൊല്ലം ജില്ലയിൽ ഇടമുളയ്ക്കൽ പഞ്ചായത്തിൽ ഉൾപ്പെടുന്ന ഗ്രാമമാണ് തടിക്കാട് .
ഇവിടെ രണ്ടു ഹയർസെക്കൻഡറി സ്കൂളുകൾ ഉൾപ്പെടെ അഞ്ചു സ്കൂളുകൾ ഉണ്ട്.
മലമേൽ.
അറയ്ക്കൽ എന്നീ ക്ഷേത്രങ്ങൾ ഈ പ്രദേശത്തിനടുത്താണ്.
കൊട്ടാരക്കരയിൽ നിന്ന് 20 കി.
മീറ്ററും അഞ്ചലിൽനിന്നു് 6 കി.
മീറ്ററും അകലെയാണ് തടിക്കാട്.
തട്ടം (വസ്ത്രം) ഒരു തുണി തട്ടമായുപയോഗിച്ച് മലബാറിലെ തെരുവിലൂടെ നടക്കുന്ന രണ്ടു സ്ത്രീകൾ (1920).
മുസ്ലീം സ്ത്രീകൾ തലയിലിടുന്ന വസ്ത്രമാണ് തട്ടം .
ഇതിന് തട്ട എന്നും പറയാറുണ്ട്.
തലമുടി മറയ്ക്കുന്നതിനായി തലയിലിടുന്ന ശീലയാണിത്.
കറുപ്പുനിറത്തിലുള്ള തുണിയാണ് സാധാരണയായി തട്ടത്തിന് ഉപയോഗിക്കാറുള്ളത്.
ഇപ്പോൾ എല്ലാ നിറങ്ങളിലുമുള്ള തട്ടങ്ങളുണ്ട്.
അരികുകളിൽ ഞാത്തുകളുള്ള ആകർഷകമായ തട്ടങ്ങൾ വരെ ഇപ്പോൾ ഉപയോഗിച്ചുവരുന്നു.
തട്ടമിടുന്ന രീതിക്ക് ചില പ്രാദേശിക ഭേദങ്ങളുമുണ്ട്.
കഥകളിയിൽ സ്ത്രീവേഷം തലയിലിടുന്ന ശീലയും തട്ടം എന്ന പേരിലാണ് അറിയപ്പെടുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തട്ടം (വസ്ത്രം) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തട്ട (ഉപകരണം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പശു,കാള,എരുമ,പോത്ത് എന്നിവയുടെ കഴുത്തിൽ കെട്ടിയിരുന്ന മരമണി.
കട കട ശബ്ദം ഉണ്ടാക്കുന്നതിനാൽ മേയ്ക്കാൻ കൊണ്ട് പോയ ഇവ കൂട്ടം തെറ്റിയാൽ കണ്ടെത്താൻ എളുപ്പമാണ് Thatta 2
തട്ട (പലഹാരം) തട്ട എന്ന പലഹാരം.
ഒരു പലഹാരം ആണ് തട്ട .
അരിപ്പൊടി , കടലമാവ് , മുളകുപൊടി , എള്ള് , വെണ്ണ , കുരുമുളകുപൊടി തുടങ്ങിയവയാണ് ചേരുവകൾ.
ഒരു എണ്ണപലഹാരം കൂടിയാണിത്.
തമിഴ്നാട്ടിൽ പ്രചാരത്തിലുള്ള ഒരു പലഹാരമാണിത്.
കേരളത്തിൽ അധികം പ്രചാരമില്ല.
ഈ പലഹാരം തട്ട മുറുക്ക് എന്നും അറിയപ്പെടുന്നു.
പൊടികളെല്ലാം വെള്ളം ചേർത്ത് കുഴച്ച് അല്പ നേരം വയ്ക്കുന്നു.
പിന്നീട് പപ്പടവട്ടത്തിൽ അല്പം കനത്തിൽ പരത്തി എണ്ണയിൽ പൊരിച്ചെടുക്കുന്നു.
കറിവേപ്പില തുടങ്ങിയവ ചേർത്താൽ കൂടുതൽ സ്വാദുണ്ടാകും അവലംബം ↑ http://great-secret-of-life.blogspot.in/2012/10/thattai-thattai-murukku.html%5Bപ്രവർത്തിക്കാത്ത+കണ്ണി%5D ↑ http://www.sharmispassions.com/2011/10/thattai-recipe-thattai-murukku-recipe.html ↑ http://currysecrets.blogspot.in/2010/11/thattai-murukku.html ↑ http://saraniyapt.blogspot.in/2012/11/thattai-round-crispy-snack.html#axzz2VL9NHlhX ↑ http://www.tomatoblues.com/2012/11/thattaimurukkurecipe.html
തട്ടം (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
തട്ടം - പാത്രം തട്ടം (വസ്ത്രം) - മുസ്ലിം സ്ത്രീകൾ തലമറക്കാൻ ഉപയോഗിക്കുന്ന തുണി
തടിനി
ഒരു മലയാള ഭാഷാ  വൃത്തമാണ് തടിനി .
"ഇഹ സം ജസം ജസ ജസം തുടർന്നുവരുമെങ്കിലങ്ങു തടിനീ" അവലംബം ↑ വൃത്തമജ്ഞരി, ഏ.
തട്ടകം (നോവൽ)
കോവിലൻ എന്ന തൂലികാനാമത്തിലറിയപ്പെടുന്ന വി.വി. അയ്യപ്പൻ എഴുതിയ നോവലാണ് തട്ടകം .
ഈ നോവൽ 1995-ൽ പ്രസിദ്ധീകരിച്ചു.
ആത്മകഥാപരമായി അവതരിപ്പിച്ചിട്ടുള്ള തട്ടകത്തിൽ സ്വന്തം ദേശമായ കണ്ടാണിശ്ശേരി ഗ്രാമത്തിലെ തലമുറകളുടെ ചരിത്രമാണ് പശ്ചാത്തലമാക്കിയിരിക്കുന്നത്.
മൂപ്പിലിശ്ശേരിദേശം ദേവിയുടെ 'തട്ടക'മാണ്.
ദേവിയെ ഉപാസിച്ചു പോന്ന പിതാക്കന്മാരുടെയും ബന്ധുക്കുളുടെയും ഗൃഹാതുരതയുണർത്തുന്ന സ്മരണകൾ ദ്രാവിഡത്തനിമയുള്ള ഭാഷയിൽ നാടൻ താളബോധത്തോടെ ഇതിൽ ആഖ്യാനം ചെയ്തിട്ടുണ്ട്.
പുരാവൃത്തം, പിതാക്കൾ, ഭിക്ഷു, സ്കൂൾ, നാട്ടായ്മകൾ, സന്തതികൾ എന്നിങ്ങനെ ആറധ്യായങ്ങളായി നോവൽ വിഭജിച്ചിരിക്കുന്നു.
കന്നിനെ വാങ്ങാൻ ചന്തയ്ക്ക് പുറപ്പെടുന്ന ഉണ്ണീരി മൂപ്പനിലാണ് ഒന്നാമധ്യായം ആരംഭിക്കുന്നത്.
തുടർന്ന് കമ്മളൂട്ടി, കക്കാട്ട് കാരണവർ, താച്ചക്കുട്ടിച്ചേകവർ, ദിഗംബര സന്ന്യാസി തുടങ്ങിയവരെ അവതരിപ്പിക്കുന്നു.
ഓർക്കാനും മറക്കാനും വയ്യാത്ത കാലത്ത് മുപ്പിലിശ്ശേരിയിൽ മാനുഷരെല്ലാം ഒന്നുപോലെ ജീവിച്ച കഥയാണ് രണ്ടാമധ്യായമായപിതാക്കളിലേത്.
കണ്ടപ്പന്റെയും കാളിയമ്മയുടെയും കഥയാണ് മൂന്നാമധ്യായമായ ഭിക്ഷുവിലുള്ളത്.
സ്കൂൾ എന്ന നാലാമധ്യായത്തിൽ അപ്പുക്കുട്ടനെയാണ് കേന്ദ്രീകരിച്ചിരിക്കുന്നത്.
കുറുമ്പ, താച്ചുക്കുട്ടി, കുഞ്ഞികൃഷ്ണപ്പണിക്കർ, അയ്യപ്പൻ, അമ്മു തുടങ്ങിയവരുടെ വ്യത്യസ്തമുഖങ്ങൾ അഞ്ചാമധ്യായമായ നാട്ടായ്മയിൽ കാണാം.
പാവറട്ടി സംസ്കൃത കോളജിൽ കവിയാകാൻ മോഹിച്ച് ചേർന്ന അപ്പുക്കുട്ടൻ സ്വാതന്ത്യ്രസമരത്തിൽ ആകൃഷ്ടനായി പഠിത്തം ഉപേക്ഷിക്കുന്നതും ഗുരുദക്ഷിണയായി സ്വയം ദഹിച്ച് ജീവിതം അവസാനിപ്പിക്കുന്നതും ആറാമധ്യായത്തിൽ വിവരിച്ചിരിക്കുന്നു.
താനറിഞ്ഞ ഒരു സമൂഹത്തിന്റെ യഥാർഥ കഥയാണ് കോവിലൻ തട്ടകത്തിൽ അനാവരണം ചെയ്തിരിക്കുന്നത്.
നിയതമായ ഒരു ഇതിവൃത്തഘടന ഇതിനില്ല.
വിസ്തൃതമായ ഭൂമിശാസ്ത്രത്തിൽ നിരവധി കുടുംബങ്ങളുടെ കഥയിലൂടെയാണ് ഇതിവൃത്തം വികസിക്കുന്നത്.
കാലാനുക്രമവും ഇതിലില്ല.
ജന്മിത്തമാണ് സാമൂഹിക വ്യവസ്ഥിതി.
അനുഭവവും ഐതിഹ്യവും ഭാവനയുമെല്ലാം ഇതിൽ കെട്ടുപിണഞ്ഞു കിടക്കുന്നതു കാണാം.
ഉണ്ണീരി മുത്തപ്പൻ എന്ന മിത്താണ് ഇതിലെ പ്രധാന കഥാപുരുഷൻ.
ഇതിഹാസമാനമുള്ള ചിത്രങ്ങളാണ് സ്ഥലകാലബന്ധങ്ങളിലൂടെ രൂപപ്പെടുന്നത്.
ഗോത്രസ്വത്വങ്ങളുടെ താളക്രമങ്ങളാണ് തട്ടകത്തെ ശ്രദ്ധേയമാക്കുന്ന മറ്റൊരു പ്രധാന ഘടകം.
പുരസ്കാരങ്ങൾ 1998-ലെ കേന്ദ്ര സാഹിത്യ അക്കാദമി പുരസ്കാരം .
വയലാർ അവാർഡ് .
1999-ലെ എൻ.വി. പുരസ്കാരം.
ആദ്യത്തെ എ.പി. കളയ്ക്കാട് അവാർഡ് തുടങ്ങിയ നിരവധി അവാർഡുകൾ തട്ടകത്തിനു ലഭിച്ചിട്ടുണ്ട്.
തട്ടകത്തിന്റെ കർത്താവായ കോവിലന് 2006-ലെ എഴുത്തച്ഛൻ പുരസ്കാരവും ലഭിച്ചു.
നിരവധിസുഖദ
ത്യാഗരാജസ്വാമികൾ രവിചന്ദ്രികരാഗത്തിൽ ചിട്ടപ്പെടുത്തിയ ഒരു കൃതിയാണ് നിരവധിസുഖദ നിർമലരൂപ വരികളും അർത്ഥവും വരികൾ അർത്ഥം പല്ലവി നിരവധിസുഖദ നിർമലരൂപ നിർജിത മുനിശാപ ഗൗതമമുനി അഹല്യയ്ക്കുനൽകിയ ശാപം നീക്കിയവനും നിരവധി സുഖങ്ങൾ നൽകുന്ന നിർമ്മലനായ ഭഗവാനേ അനുപല്ലവി ശരധി ബന്ധന നത സങ്ക്രന്ദന ശങ്കരാദി ഗീയമാന സാധുമാനസ സു-സദന സമുദ്രത്തിൽ പാലം നിർമ്മിച്ചവനും ശിവൻ മുതലായ ദേവന്മാരാൽ വാഴ്ത്തിപ്പാടുന്നവനും ഭക്തരുടെ മനസ്സുകളിൽ ജീവിക്കുന്നവനുമായ ചരണം 1 മാമവ മരകതമണിനിഭദേഹ ശ്രീമണി ലോല ശ്രിതജനപാല ഭീമ പരാക്രമ ഭീമ കരാർചിത താമസരാജസ മാനവദൂര ത്യാഗരാജ വിനുത ചരണ മരതകക്കല്ലോടൊത്ത ശരീരമുള്ള, ലക്ഷ്മീദേവിയുടെ സ്നേഹം നിറഞ്ഞ, തന്നെ ഭജിക്കുന്നവരെ രക്ഷിക്കുന്ന, അപാരമായ ശക്തിയുള്ള, ശിവനാൽ ഭജിക്കപ്പെടുന്ന, ദുഷ്ടജനങ്ങളിൽ നിന്നും അകന്നുനിൽക്കുന്ന, ത്യാഗരാജനാൽ പൂജിക്കപ്പെടുന്ന പാദങ്ങളുടെ ഉടമയായ ഭഗവാനേ, എന്നെ രക്ഷിക്കണേ.
നിരവിൽപുഴ
വയനാടുജില്ലയിലെ മാനന്തവാടി താലൂക്കിലെ  ഒരു ചെറിയ കവലയാണ് നിരവിൽപുഴ , മാനന്തവാടി പട്ടണത്തിൽ നിന്നും 20
കിലോമീറ്റർ അകലെ മാനന്തവാടി - കുറ്റ്യാടി റൂട്ടിൽ ഈ സ്ഥലം സ്ഥിതിചെയുന്നു .
കുറ്റ്യാടിയിൽനിന്നും വയനാട്ടിലേക്ക് വരുമ്പോൾ പൂതംപാറ ചുരം കഴിഞ്ഞാൽ ആദ്യമെത്തുന്ന കൊച്ചു കവലയാണിത് .
കവലക്ക്‌ താഴെയായി ഒരു കൊച്ചരുവി ഒഴുകുന്നു, ഇതിൽ നിന്നാണ് നിരവിൽപുഴ  എന്ന പേര് കിട്ടിയെതെന്നു പറയപെടുന്നു.
നിരവില്പുഴയിൽ 2 കിലോമീറ്റർ പേര്യ റൂട്ടിൽ കുഞ്ഞോം എന്ന സ്ഥലത്ത് ഒരു പ്രകൃതിദത്ത തടാകമുണ്ട്‌ , ഇതു കുങ്കിചിറ എന്നറിയപ്പെടുന്നു .
കാപ്പി , തേയില , വാഴ , പച്ചക്കറികൾ , കുരുമുളക് , ഇഞ്ചി , കപ്പ മുതലായവയാണ് പ്രധാന കൃഷികൾ .
മലകളാലും പർവതങ്ങളാലും നിബിഡ വനങ്ങളാലും ചുറ്റപ്പെട്ട പ്രദേശമാണ് നിരവില്പുഴ.
റോഡുകൾ
നിരവിൽപുഴയുലൂടെ കടന്നു പോകുന്ന പ്രധാന റോഡുകൾ മാനന്തവാടി- കുറ്റ്യാടി റോഡ്, കോഴിക്കോട് റോഡ്‌, നിരവിൽപുഴ - പേര്യ - കൊട്ടിയൂർ റോഡ്‌ എന്നിവയാണ്.
നിരാഹാര സമരം ഇംഗ്ലീഷ് വിലാസം https://ml.wikipedia.org/wiki/Hunger_strike
രാഷ്ട്രീയ പ്രതിഷേധം എന്ന നിലയിലോ മറ്റുള്ളവരിൽ കുറ്റബോധം ജനിപ്പിക്കുക എന്ന ഉദ്ദേശത്തോടെയോ ഒരു പ്രത്യേക ലക്ഷ്യം സാധിക്കുക എന്ന ലക്ഷ്യത്തോടെ  ആഹാരം ഉപേക്ഷിച്ചു ചെയ്യുന്ന സമാധാനപരമായ ഒരു സമരമുറയാണ് നിരാഹാര സമരം .
നയത്തിലെയോ നിയമത്തിലെ മാറ്റം പോലെയുള്ള ലക്ഷ്യങ്ങൾക്കുവേണ്ടിയാണ് സാധാരണഗതിയിൽ ഈ സമരമുറ സ്വീകരിക്കപ്പെടുന്നത് ആഹാരത്തെ നിരാകരിക്കുക (വെടിയുക) എന്നതാണ് ഈ പദംകൊണ്ടുദ്ദേശിക്കുന്നത്.
മഹാത്മാ ഗാന്ധി ഈ സമരമുറ ഉപയോഗിച്ചിരുന്നു.
നിരാഹാരം നടത്തുന്നവ്യക്തിയെ നിർബന്ധപൂർവ്വം ഭക്ഷണം നൽകി സമരം അവസാനിപ്പിക്കുക എന്ന നയം ഭരണകൂടങ്ങൾ സ്വീകരിക്കാറുണ്ട്.
ക്രിസ്തുമതമെത്തുന്നതിന് മുൻപുള്ള കാലഘട്ടത്തിൽ അയർലന്റിൽ അനീതിയ്ക്കെതിരേ പ്രതിഷേധിയ്ക്കാനുള്ള ഒരു മാർഗ്ഗമായി നിരാഹാരം പരിഗണിക്കപ്പെട്ടിരുന്നു.
കടം തിരികെ വാങ്ങാനോ അനീതിയ്ക്ക് പരിഹാരം കാണാനോ ആയിരുന്നു ഇത് നടത്തപ്പെട്ടിരുന്നത്.
പാട്രിക് പുണ്യാളൻ ഈ മാർഗ്ഗം സ്വീകരിച്ചിരുന്നു.
കടം നൽകുകയോ മറ്റോ ചെയ്തിട്ടുള്ള വ്യക്തിയുടെ വീട്ടുവാതിൽക്കൽ നിരാഹാരമിരിക്കുക എന്ന രീതി ഇന്ത്യയിൽ നിലവിലുണ്ടായിരുന്നു.
1861-ൽ ഇത് നിയമം മൂലം നിരോധിയ്ക്കപ്പെട്ടു.
രാമായണത്തിലെ അയോദ്ധ്യാകാണ്ഡത്തിൽ നിരാഹാരത്തെപ്പറ്റി പ്രതിപാദിയ്ക്കുന്നുണ്ട്.
വൈദ്യശാസ്ത്ര കാഴ്ച്പ്പാട്
ആദ്യത്തെ രണ്ട് മൂന്ന് ദിവസം ശരീരം ഗ്ലൂക്കോസിൽ നിന്നുതന്നെയാണ് ഊർജ്ജം കണ്ടെത്തുന്നത്.
ഇതിനുശേഷം കരൾ ശരീരത്തിലെ കൊഴുപ്പ് ഉപയോഗിക്കാൻ ആരംഭിക്കും.
3 ആഴ്ചകൾ കൊണ്ട് ശരീരം " സ്റ്റാർവേഷൻ മോഡ്" എന്ന സ്ഥിതിയിലെത്തുകയും പേശികളിൽ നിന്നും ശരീരാവയവങ്ങളിൽ നിന്നും ഊർജ്ജം സ്വീകരിയ്ക്കാനാരംഭിയ്ക്കുകയും ചെയ്യും.
നിരാഹാരമിരിക്കുന്നവർ 52 മുതൽ 74 ദിവസം വരെ പട്ടിണി കിടന്നിട്ടുണ്ട്.
ഇതും കാണുക ജന ലോക്പാൽ സമരം
1 2 ↑ See, e.g., the 1981 Irish hunger strike .
നിരാലംബ സ്വാമി ഇംഗ്ലീഷ് വിലാസം https://ml.wikipedia.org/wiki/Niralamba_Swami Anushilan Samiti
1871 നും 1910 നും ഇടക്ക് അരബിന്ദോ ഘോഷിനോടൊപ്പം ( ശ്രീ അരബിന്ദോ ) രണ്ടു മഹാനായ ഇന്ത്യൻ ദേശീയവാദികളിലും സ്വാതന്ത്ര്യസമരസേനാനികളിലും ഒരാളായിരുന്നു ജതീന്ദ്രനാഥ് ബാനർജി (നിരാലംബ സ്വാമി) (19 നവംബർ 1877 - സെപ്റ്റംബർ 5, 1930).
നിരാലംബ സ്വാമി 1877 നവംബർ 19 ന് ബർദ്വാൻ ജില്ലയിലെ ചന്ന ഗ്രാമത്തിൽ ജിതേന്ദ്ര നാഥ ബാനർജി ആയി ജനിച്ചു.
ഇദ്ദേഹത്തിന്റെ പിതാവ് കാളിചരൺ ബാനർജി ബംഗാളിലെ ജെസ്സോർ ജില്ലയിലെ ബംഗാവോണിൽ (ഇന്ന് നോർത്തേൺ ട്വന്റി ഫോർ പർഗാനാസ് ) ബംഗാൾ സർക്കാർ ഉദ്യോഗസ്ഥനായിരുന്നു.
ആദ്യകാല വിദ്യാഭ്യാസം ഗ്രാമത്തിലെ സ്കൂളിൽ പൂർത്തിയാക്കിയ അദ്ദേഹം ബർദ്വാൻ രാജ് കോളേജിൽ നിന്നും FA (ഫസ്റ്റ് ആർട്ട്സ്) കരസ്ഥമാക്കി.
പിന്നീട് കൊൽക്കത്ത യൂണിവേഴ്സിറ്റിയിൽ നിന്ന് ഉയർന്ന മാർക്ക് നേടി.
കോളേജിൽ ബി.എ ക്ലാസിൽ പ്രവേശിക്കുകയും ചെയ്തു.
കോളേജ് വിദ്യാലയത്തിൽ ജതീന്ദ്ര നാഥ് (ജതിന്ദ്ര നാഥ് ബാനർജി) ഇന്ത്യയുടെ രാഷ്ട്രീയ പ്രവർത്തനങ്ങളിൽ താൽപര്യം വളർത്താൻ തുടങ്ങി .
പിന്നീട് സ്വാതന്ത്ര്യസമരത്തിലേക്കും വിപ്ലവത്തിലേക്കും വിപ്ലവകരമായ സമീപനങ്ങളിലേക്കു അദ്ദേഹം എത്തിച്ചേർന്നു.
സ്വാതന്ത്ര്യലബ്ധിക്കുപിന്നിൽ വിപ്ലവകരമായ രീതികൾ അനിവാര്യമാണെന്ന് അദ്ദേഹം കരുതി.
സ്വാതന്ത്ര്യപ്രസ്ഥാനം നേടിയെടുക്കാൻ വിപ്ലവകരമായ രീതികൾ സ്വീകരിക്കുന്ന ആദ്യത്തെയാളായിരുന്നു അദ്ദേഹം.
വിപ്ളവകരമായ രീതികൾ ഉപയോഗിക്കുന്നതിന് ഒരു വലിയ സൈന്യം ആവശ്യമായിരുന്നു.
അതിനാൽ നാട്ടുകാരെ പരിശീലിപ്പിക്കുന്നത് അത്യാവശ്യമായിരുന്നു.
യുദ്ധ പരിശീലനത്തിന്റെ തിരയലിൽ പകുതിയോളം അദ്ദേഹം പഠനം തുടർന്നു.
ബ്രിട്ടീഷ് സൈന്യത്തിൽ സ്വയം ഉൾപ്പെടുത്താൻ ശ്രമിച്ചെങ്കിലും വിജയിച്ചില്ല.
ബറോഡ
ബ്രിട്ടീഷ് സേനയിൽ ചേരാനുള്ള ശ്രമം പരാജയപ്പെട്ടതിനാൽ ജതീന്ദ്രനാഥ് ജോലി തേടിയിറങ്ങി.
ബറോഡയിൽ അരബിന്ദോ ഘോഷ് ശ്രീ അരബിന്ദോയെ കണ്ടുമുട്ടി.
അരബിന്ദോ ജതീന്ദ്രനാഥിന്റെ കരുത്തുറ്റ ആരോഗ്യത്തിൽ അകൃഷ്ടനാകുകയും ബറോഡ സൈന്യത്തിൽ ജോലി കണ്ടെത്തുന്നതിൽ അദ്ദേഹത്തെ സഹായിച്ചു.
1897-ൽ ബറോഡ സൈന്യത്തിൽ ബറോഡ രാജാവിന്റെ ഒരു അംഗരക്ഷകനായി ജതീന്ദ്രനാഥ് ചേർന്നു.
പിന്നീട് അദ്ദേഹം അരബിന്ദോയുടെ അനുയായി ആയി മാറി.
അരബിന്ദോ ദേശീയ പ്രവർത്തനങ്ങൾക്കായി ഊർജ്ജിതമാകാൻ തുടങ്ങി.
കൊൽക്കത്തയിൽ അനുശീലൻ സമിതി രൂപീകരിച്ചപ്പോൾ അരബിന്ദോ, ജതീന്ദ്രനാഥിനെ സംഘടനയിൽ ചേരാൻ അഭ്യർത്ഥിച്ചു.
അങ്ങനെ ബറോഡയിൽ ജതീന്ദ്ര നാഥ് അനുശീലൻ സമിതിയിൽ ചേരാൻ ജോലി ഉപേക്ഷിച്ചു .
അദ്ദേഹത്തിന്റെ പ്രധാന അംഗങ്ങളിൽ ഒരാളായിത്തീർന്നു.
ബ്രിട്ടീഷ് വിരുദ്ധ പ്രവർത്തനങ്ങളിൽ സ്വയം പങ്കാളിയാണ് മകൻ എന്ന് ജതീന്ദ്രനാഥിന്റെ അച്ഛൻ മനസ്സിലാക്കിയിരുന്നില്ല.
മകന്റെ ശ്രദ്ധ തിരിച്ച് കുടുംബകാര്യങ്ങളിലേക്കു തിരിയുന്നതിന്, അവർ അദ്ദേഹത്തെ വിവാഹം കഴിച്ചു.
എന്നാൽ അപ്പോഴും രാജ്യത്തിന്റെ സ്വാതന്ത്ര്യസമരത്തിൽ ജതീന്ദ്ര നാഥ് കൂടുതൽ ഉൾപ്പെട്ടിട്ടുണ്ട്.
അലിപ്പോർ ബോംബ് കേസ് , ബംഗാളിലെ എല്ലാ വിപ്ലവപ്രവർത്തനങ്ങളും അടിച്ചമർത്തുക തുടങ്ങിയ കാരണങ്ങളാൽ ദേശീയ രാഷ്ട്രീയ പ്രവർത്തനങ്ങളിൽ ജാതീന്ദ നാഥിന്റെ താൽപര്യം നഷ്ടപ്പെടുത്തി.
അദ്ദേഹം തന്റെ സ്വന്തം ഗ്രാമത്തിലേക്ക് തിരിച്ചുപോയി.
( ചന്ന ഗ്രാമം ) ഉടൻ തന്നെ മാതാപിതാക്കൾ ഹിരൺമോയിയെ വിവാഹം കഴിപ്പിച്ചു.
ആത്മീയ പരിവർത്തനം ഉപദേശം കുറിപ്പുകൾ അവലംബം Chakravorty, Subodh, "Bharater Sadhak – Sadhika"(Bengali edition), India: Kamini Publication, 115, Akhil Mistry Lane, Kolkata – 700 009 (1997.Bengali calendar year – 1404), Volume 1, pp. 500–522 Grover, G.L. Grover, S., A New Look At Modern Indian History (17th ed.), India: S. Chand Publication (2000).
ISBN 81-219-0532-X , pp. 283–284.
Sanyal, Jagadiswar, Guide To Indian Philosophy (1996 ed.), India: Sribhumi Publishing Company (1999), 79, Mahatma Gandhi Road, Kolkata – 700 009.
Hornby, A S, "Oxford Advanced Learner's Dictionary of Current English" (5th ed.), UK: Oxford University Press (1998).
ISBN 0-19-431445-6 , pp. 1433–175.
Why I am an Atheist: Bhagat Singh , People's Publishing House, New Delhi, India.
Sharma, I. Mallikarjuna, “In retrospect: Sagas of heroism and sacrifice of Indian revolutionaries”, Ravi Sasi Enterprises, India (edition: 1999).
p. 94.
Swami, Soham, "Common Sense", Bangladesh: Surja Kanta Banerjee, Gandharia Press, Dacca(Dhaka)  (1924).
pp. 1–3 Municipal Corporation, Calcutta (India), “Calcutta municipal gazette”, Office of the Registrar of Newspapers.
Press, India (edition: 1972).
p. 127.
Jatinder Nath Sanyal, Kripal Chandra Yadav, Bhagat Singh, Babar Singh, The Bhagat Singh Foundation, “Bhagat Singh: a biography”, Hope India Publication, India (edition: 2006).
p. 84.
University, Banaras Hindu, “Prajña”, Banaras Hindu University, Benaras, India (edition: 1972).
p. 110.
Jadavpur University.
Dept. of International Relations Jadavpur Journal of International Relations, “Jadavpur Journal of International Relations”, Dept. of International Relations, Jadavpur University, Kolkata, India.
(edition: 2001).
pp. 117 and 122.
Indian Bibliographic Centre.
Research Wing, Indian Bibliographic Centre “Dictionary of Indian biography”, Indian Bibliographic Centre (edition 2000).
ISBN 81-85131-15-5 , ISBN 978-81-85131-15-3 .
Durga Das Pvt. Ltd, “Eminent Indians who was who, 1900–1980, also annual diary of events”, Durga Das Pvt. Ltd., India.
(edition 1985).
p. 25.
Sen, Siba Pada, “Dictionary of national biography”, Institute of Historical Studies, India (edition 1972).
p. 114.
Mukherjee, Uma, “Two great Indian revolutionaries: Rash Behari Bose Jyotindra Nath Mukherjee”, Firma K. L. Mukhopadhyay.
(edition 1966).
p. 101.
University of Burdwan Dept. of History, “History: journal of the Department of History”, University of Burdwan, India.
(edition 1998).
p. 85.
Heehs, Peter, “The bomb in Bengal: the rise of revolutionary terrorism in India, 1900–1910”, Oxford University Press.
(edition 1993).
Gupta, Gopal Dass, “Glossary and index of proper names in Sri Aurobindo's works”, Sri Aurobindo Ashram, India.
(edition 1989).
ISBN 81-7058-170-2 , ISBN 978-81-7058-170-3 .
p. 34 Majumdar, Bimanbehari, “Militant nationalism in India and its socio-religious background, 1897–1917”, General Printers Publishers, India (edition 1966. p. 101. Luzac Co. (London, England), “Luzac's oriental list and book review”, Luzac and Co..
(edition 1924).
p. 33.
Wikimedia Commons has media related to Niralamba Swami .
നിരവൽ ഇംഗ്ലീഷ് വിലാസം https://ml.wikipedia.org/wiki/Niraval കർണ്ണാടക സംഗീതം തഞ്ചാവൂർ രീതിയിലുള്ള തമ്പുരു ആശയങ്ങൾ ശ്രുതി സ്വരം രാഗം താളം മേളകർത്താ അസമ്പൂർണ്ണ മേളകർത്താ രചനകൾ ഗീതം സ്വരജതി വർണ്ണം കൃതി കീർത്തനം രാഗം താനം പല്ലവി തില്ലാന വദ്യോപകരണങ്ങൾ ശബ്‌ദസൗകുമാര്യം സരസ്വതി വീണ ഓടക്കുഴൽ നാദസ്വരം ഗോട്ടുവാദ്യം (ചിത്രവീണ) വയലിൻ താളവാദ്യങ്ങൾ മൃദംഗം ഘടം മോർസിംഗ് ഘഞ്ചിറ തവിൽ ശ്രുതി തമ്പുരു ശ്രുതിപ്പെട്ടി വഗ്ഗേയകാരന്മാർ ഗ്ലോസറി ക സ തി
മനോധർമ സംഗീതത്തിൽ അക്ഷരങ്ങളെ താളത്തിന്റെ നിയുക്ത സ്ഥാനങ്ങളിൽ നിന്നു മാറ്റാതെ, നിയമങ്ങൾ അനുസരിച്ച് രാഗത്തിലും താളത്തിലും ക്രമപ്പെടുത്തി രാഗത്തിന്റെ വിവിധ മേഖലകളിൽ നടത്തുന്ന ഭാവയുക്തമായ സഞ്ചാരത്തിന് നിരവൽ എന്നു പറയുന്നു.
കർണാടിക് സംഗീതത്തിൽ സാഹിത്യ വിന്യാസ എന്നും അറിയപ്പെടുന്ന നിരവൽ മുന്നൊരുക്കമില്ലാതെ നടത്തുന്ന തത്ക്ഷണരചനാപാടവം ഇതിൻറെ പ്രധാന സവിശേഷതയായി കണക്കാക്കപ്പെടുന്നു.
നിരവലിന് ഏറ്റവും അനുയോജ്യമായ വരികൾ അടങ്ങിയ കൃതികളുടെ ഉദാഹരണങ്ങൾ: എവരിമാട എന്ന ത്യാഗരാജകൃതിയിലെ ഭക്തപരായണ എന്ന ഭാഗത്തെ നിരവൽ, ഐശ്വര്യ വിദ്യ രഘുനാഥ് ആലപിച്ചത് ബാലഗോപാല ( ഭൈരവി ) നീലനീരദശാരീരധീരതര അവലംബം
നിരാദ് മഹാപത്ര
ഒഡീഷയിലെ (ഒറീസ്സ) സിനിമാ സംവിധായകനാണ് .
നിരാദ് .
എൻ. മഹാപത്ര (ജന:1947, നവംബർ 12).
ബി.ഏ (ഓണേഴ്സ്) ഉന്നതനിലയിൽ പൂർത്തിയാക്കിയ ശേഷം മഹാപത്ര ഉപരിപഠനത്തിനായി ഉത്കൽ സർവ്വകലാശാലയിൽ ചേർന്നെങ്കിലും പഠനം  മുഴുമിപ്പിയ്ക്കാതെ 1968-ൽ പുണെയിലെ ഫിലിം  ആൻഡ് ടെലിവിഷൻ ഇൻസ്റ്റിറ്റ്യൂട്ടിൽ (എഫ്.ടി.ഐ.ഐ.) സംവിധാനപഠന കോഴ്സിനു ചേരുകയാണുണ്ടായത്.
1971-ൽ സിനിമാ സംവിധാനത്തിൽ മഹാപത്ര ഒന്നാം ക്ളാസ്സോടെ വിജയം നേടുകയും ചെയ്തു.
തുടർന്ന് അവിടെത്തന്നെ അദ്ധ്യാപകനായി തുടർന്നു.
ഗിരീഷ് കാസറവള്ളി , കേതൻ മേത്ത , മന്മോഹൻ മഹാപത്ര , ജാനു ബറുവ എന്നിവർ അക്കാലത്ത് എഫ്.ടി.ഐ.ഐ. ലെ പ്രധാന വിദ്യാർത്ഥികളായിരുന്നു.
1984-ൽ ആണ് അദ്ദേഹത്തിന്റെ ആദ്യ ഫീച്ചർ ഫിലിം 'മായാ മിറിഗ' പുറത്തുവരുന്നത്.
ആ വർഷത്തെ രണ്ടാമത്തെ ഏറ്റവും  മികച്ച ചിത്രത്തിനുള്ള ദേശീയ ബഹുമതി മായാ മിറിഗ നേടുകയുണ്ടായി.
ഇതു കൂടാതെ ഒട്ടേറെ അന്താരാഷ്ട്ര ബഹുമതികളും   ഈ സിനിമാ കരസ്ഥമാക്കുകയുണ്ടായി.
, അവലംബം Nirad Mohapatra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നിരാദ് സി. ചൗധരി ഇംഗ്ലീഷ് വിലാസം https://ml.wikipedia.org/wiki/Nirad_C.
_Chaudhuri
ഭാരതീയനായ എഴുത്തുകാരനായിരുന്നു നിരാദ് സി. ചൗധരി (23 നവംബർ 1897 – 1 ഓഗസ്റ്റ് 1999).
ഇംഗ്ലീഷിലും ബംഗാളിയിലുമായി നിരവധി ഗ്രന്ഥങ്ങളെഴുതി.
1951 ൽ പ്രസിദ്ധീകരിച്ച 'ആട്ടോബയോഗ്രാഫി ഓഫ് ആൻ അൺനോൺ ഇൻഡ്യൻ' എന്ന ഗ്രന്ഥം പ്രസിദ്ധമാണ്.
മാക്സ്മുള്ളറെ ക്കുറിച്ചുള്ള ഗ്രന്ഥത്തിന് കേന്ദ്ര സാഹിത്യ അക്കാദമി പുസ്കാരം ലഭിച്ചിട്ടുണ്ട്.
ജീവിതരേഖ 20 Lathbury Road, the former home of Nirad Chaudhuri, with its blue plaque .
The blue plaque for Nirad Chaudhuri in Lathbury Road, North Oxford .
1897-ൽ  ഇന്നത്തെ ബംഗാളിലെ (ഇന്നത്തെ ബംഗ്ലാദേശ്) കിഷോർഗഞ്ജിൽ ജനിച്ചു.
ആകാശവാണിയിൽ ജോലി ചെയ്യവെ 1951 ൽ പ്രസിദ്ധീകരിച്ച 'ആട്ടോബയോഗ്രാഫി ഓഫ് ആൻ അൺനോൺ ഇൻഡ്യൻ' എന്ന ഗ്രന്ഥം വിവാദമായി.
നഗ്‌നമായ ബ്രിട്ടീഷ് സ്തുതി എന്ന് വിലയിരുത്തപ്പെട്ടതിനെത്തുടർന്ന് ആകാശവാണിയിലെ ജോലി നഷ്ടപ്പെട്ടു.
പിന്നീട് ഇംഗ്ലണ്ടിലേക്ക് കുടിയേറിയ നിരാദ് 1999-ൽ മരിക്കുന്നതു വരെ അവിടെത്തന്നെയാണ് കഴിഞ്ഞത്.
ആരോപണങ്ങൾ
നിരാദ് ചൗദരി ബ്രിട്ടീഷ് ചാരനാണെന്ന് സുഭാഷ് ചന്ദ്ര ബോസിന്റെ കുടുംബാംഗങ്ങൾ ആരോപണമുയർത്തിയിരുന്നു.
സുഭാഷ് ചന്ദ്ര ബോസിന്റെ ജ്യേഷ്ഠനായിരുന്ന ശരത് ചന്ദ്ര ബോസിന്റെ സെക്രട്ടറിയായി 1937-41 കാലത്ത് നിരാദ് ചൗധരി പ്രവർത്തിച്ചിരുന്നു.
സുഭാഷ് ചന്ദ്ര ബോസിന്റെ പ്രവർത്തനങ്ങളെക്കുറിച്ച് ഇക്കാലത്ത് ബ്രിട്ടീഷ് ഇന്റലിജൻസിനു വിവരങ്ങൾ കൈമാറിയിരുന്നതായാണ് ബോസ് കുടുംബാംഗങ്ങൾ ആരോപിച്ചത്.
ശരത് ചന്ദ്ര ബോസ് അറസ്റ്റിലാകുന്നതിന് തലേന്ന് നിരാദ്, സെക്രട്റി സ്ഥാനം രാജി വെച്ചിരുന്നു.
യാതൊരു വിധ നിയമ നടപടികളും നിരാദിനെതിരെ ഉണ്ടായില്ലെന്ന് മാത്രമല്ല, ആകാശ വാണിയിൽ ഉയർന്ന തസ്തികയിൽ ജോലിയും ലഭിച്ചു.
1967 ൽ തന്നെ ഇതു സംബന്ധിച്ച സി.ബി.ഐ ഫയലുകൾ പരസ്യമാക്കാൻ ബോസ് കുടുംബാംങ്ങൾ ആവശ്യപ്പെട്ടുവെങ്കിലും സി.ബി.ഐ തയ്യാറായില്ല.